Greek Legal Document

Category: 301

Content:
1. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΣΤ/20210 της 11/21 Ιουλ. 1973 (ΦΕΚ Β΄ 846) Περί του τρόπου συνδυασμού και κυκλοφορίας ρυμουλκών μετά ρυμουλκουμένων ή ημιρυμουλκουμένων οχημάτων. Έχοντες υπ’όψει: 1.Τας διατάξεις του άρθρ. 5 του Νόμ. 2367/53. 2.Τας διατάξεις των άρθρ. 45 και 46 του Κώδικος Οδικής Κυκλοφορίας, κυρωθέντος δια του Ν.Δ. 4233/62. 3.Τας διατάξεις του άρθρ. 6 του Ν.Δ. 4535/1966 περί τροποποιήσεως φορολογικών τινών διατάξεων. 4.Τας διατάξεις του Ν.Δ. 1060/71. 5.Τας διατάξεις του Β.Δ. 126/73 περί μεγίστων ορίων διαστάσεων και βαρών αυτ/των οχημάτων. 6.Την υπ’ αριθ. 110875/69 ημετέραν κανονιστικήν απόφασιν. 7.Την ανάγκην απλοποιήσεως της διαδικασίας χορηγήσεως αδειών δια την κυκλοφορίαν συρμών και αρθρωτών οχημάτων, αποφασίζομεν: Καθορίζομεν ως κατωτέρω τους τεχνικούς όρους και τας προϋποθέσεις συνδυασμού ρυμουλκών μετά ρυμουλκουμένων οχημάτων. ΚΕΦΑΛΑΙΟΝ Α΄ Καθορισμός τεχνικών στοιχείων κ.λπ. ρυμουλκών,ρυμουλκουμένων  και ημιρυμουλκουμένων οχημάτων 1.Χρησιμοποιούμενα Σύμβολα. Δια την ευχερή χρήσιν των κατωτέρω μαθηματικών τύπων καθορίζομεν τα εξής συμβολικά στοιχεία: ΜR = Μικτόν φορτίον ρυμουλκού. ΑR = Απόβαρον ρυμουλκού. ΩR = Ωφέλιμον φορτίον ρυμουλκού. ΗR = Μεγίστη επιτρεπομένη φόρτισις κινητηρίου άξονος ρυμουλκού. Προκειμένου περί ρυμουλκών με πλείονας κινητηρίους άξονας, λαμβάνεται ως HR το άθροισμα των φορτίσεων των κινητηρίων αξόνων. ΟAR = Μεγίστη επιτρεπομένη φόρτισις οπισθίου άξονος ρυμουλκού ή συστήματος οπισθίων αξόνων ΦΠR = Μεγίστη επιτρεπομένη φόρτισις πλακός επικαθήσεως εις το ημιρυμουλκούμενον. Ν = Μεγίστη πραγματική ισχύς του κινητήρος κατά DIN 70020. MD = Μεγίστη ροπή στρέψεως του κινητήρος κατά DIN 70020. LI = Σχέσις μεταδόσεως κινήσεως εις το κιβώτιον ταχυτήτων κατά την πρώτην ταχύτητα. ιδ = Σχέσις μεταδόσεως κινήσεως εις το διαφορικόν. R = Ακτίς των τροχών του κινητηρίου άξονος εις εκατοστά, εξευρισκομένη δια μετρήσεως κατά την επιθεώρησιν ή εκ της σχέσεως: (Χ+Ψ/2) 2,54 ένθα Χ είναι η πρώτη διάστασις και Ψ η δευτέρα τοιαύτη της χαρακτηριστικής ονομασίας των ελαστικών επισώτρων (π.χ. δι’ ελαστικά επίσωτρα διαστάσεων 10.00Χ20 θα είναι R = (10+20/2)Χ2,54 = 50,8 CM). Μρ = Μικτόν φορτίον ρυμουλκουμένου ή επικαθημένου οχήματος. Αρ = Απόβαρον ρυμουλκουμένων ή ημιρυμουλκουμένου οχήματος. Ωρ = Ωφέλιμον φορτίον ρυμουλκουμένου ή ημιρυμουλκουμένου οχήματος. ΟΑρ = Μεγίστη επιτρεπομένη φόρτισις οπισθίου άξονος ή συστήματος οπισθίων αξόνων ρυμουλκουμένου ή ημιρυμουλκουμένου οχήματος. Φπρ = Μεγίστη επιτρεπομένη φόρτισις εις την θέσιν του πείρου επικαθήσεως προκειμένου περί ημιρυμουλκουμένων. MS = Μικτόν φορτίον συρμού (ρυμουλκού μετά ρυμουλκουμένου ή ρυμουλκού μετά ημιρυμουλκουμένου). AS = Απόβαρον συρμού. ΩS = Ωφέλιμον φορτίον συρμού. 2.Υπολογισμός φορτίων ρυμουλκών (φορτηγών αυτ/των ή ελκυστήρων δι’ οδούς) προοριζομένων δια έλξιν ρυμουλκουμένων ή ημιρυμουλκουμένων. Δια τα εν λόγω οχήματα θα υπολογίζωνται τα κάτωθι στοιχεία: (Μετά την σελ. 264,422) Σελ. 264,501 Τεύχος 501 – Σελ. 57 Ρυμουλκούμενα Οχήματα 21.Ε.ξ.1 α)Μικτόν φορτίον (MR). Το στοιχείον τούτο θα λαμβάνεται εκ του  παρά ταις Υπηρεσίαις Συγκ/νιών τηρουμένου  Μητρώου τεχνικών στοιχείων φορτηγών αυτ/των  ή εν ελλείψει τοιούτων και μόνον εφ’ όσον πρόκειται περί φορτηγών μεταχειρισμένων οχημάτων  εξ    εντύπου   καταλόγου   του   εργοστασίου  κατασκευής. Οίκοθεν νοείται ότι δια τον τελικόν καθορισμόν του μικτού φορτίου θα λαμβάνωνται υπ’ όψιν και αι διατάξεις του υπ’ αριθ. 126/73 Β.Δ/τος περί μεγίστων διαστάσεων και βαρών αυτ/των οχημάτων. β)Απόβαρον (AR). Ως τοιούτον θα λαμβάνεται προκειμένου μεν περί φορτηγών το προκύπτον βάσει των διατάξεων του Κεφ. Α΄ της υπ’ αριθ. ΣΤ/138750/69 Κανονιστικής αποφάσεως, προκειμένου δε περί ελκυστήρων δι’ οδούς (αυτ/των φερόντων επί του πλαισίου πλάκα επικαθήσεως, ημιρυμουλκουμένων και προοριζομένων αποκλειστικώς και μόνον δια την έλξιν τοιούτων οχημάτων άνευ δυνατότητος μεταφοράς εμπορευμάτων υπό μόνων των ρυμουλκών) το προκύπτον εκ ζυγίσεως του οχήματος πλήρους (μετά καυσίμων, εργαλείων, εφεδρικού τροχού κλπ.), ηυξημένον κατά 140 χιλιόγραμμα λόγω του βάρους οδηγού και βοηθού. γ)Ωφέλιμον φορτίον (ΩR). Τούτο θα υπολογίζεται μόνον εις την περίπτωσιν φορτηγών ρυμουλκών οχημάτων συμφώνως προς τας διατάξεις του Κεφ. Α΄ της υπ’ αριθ. ΣΤ/138750/69 Κανον. Αποφάσεως και εκ της σχέσεως ΩR = ΜR - ΑR. δ)Ελκτική ικανότης ρυμουλκού. Ως τοιαύτη νοείται το μέγιστον βάρος ρυμουλκουμένου ή ημιρυμουλκουμένου οχήματος, δυναμένου να έλκεται υπό του υπ’ όψιν ρυμουλκού καθορίζεται δε ως κάτωθι: 1)Εις περίπτωσιν ρυμουλκουμένου ήτοι φορτιζομένου ρυμουλκού εκ της σχέσεως Μρ = MS - MR. 2)Εις περίπτωσιν ημιρυμουλκουμένου ήτοι μη φορτιζομένου ρυμουλκού (ελκυστήρος) εκ της σχέσεως Μρ = MS-AR, ένθα MS είναι το μέγιστον μικτόν βάρος του δυναμένου να συγκροτηθή συρμού ευρισκόμενον ως εξής: α)Βάσει των τεχνικών στοιχείων του ρυμουλκού υπολογίζονται αι τέσσαρες τιμαί του MS δια των κάτωθι σχέσεων: MS = 2 MR (1) MS = N       (2)           6 MS = 3,36 HR (3)    MS= R X XLJ MD    5 , 1  (4) Σελ. 264,502 Τεύχος 501 – Σελ. 58 όπου MS, MR και HR εκφράζονται εις τόννους, N εις ίππους, MD εις χιλιογραμμόμετρα και R εις εκατοστά του μέτρου. β)Λαμβάνομεν την μικροτέραν εκ των ευρεθεισών εκ των σχέσεων (1) και (2) τιμών και συγκρίνομεν ταύτη προς την μικροτέραν τοιαύτην εκ των ευρεθεισών εκ των σχέσεων (3) και (4). Η μεγαλυτέρα εκ των δύο συγκρινομένων τούτων μικροτέρων τιμών λαμβάνεται τελικώς ως MS, υπό την προϋπόθεσιν ότι αύτη δεν υπερβαίνει την υπό του κατασκευαστού διδομένην μεγίστην επιτρεπομένην τιμήν μικτού φορτίου συρμού. Εν εναντία περιπτώσει θα λαμβάνεται ως MS το υπό του εργοστασίου κατασκευής καθοριζόμενον. Ωσαύτως το κατά τα ανωτέρω ευρισκόμενον MS περιορίζεται, οσάκις τούτο ή αι κατά άξονα φορτίσεις υπερβαίνουν τα υπό του υπ’ αριθ. 126/73 Β.Δ/τος επιτρεπόμενα μέγιστα όρια. 3.Υπολογισμός φορτίων ρυμουλκουμένων ή ημιρυμουλκουμένων. α.Τα τεχνικά στοιχεία του ρυμουλκουμένου ή ημιρυμουλκουμένου οχήματος θα λαμβάνωνται εκ των εντύπων καταλόγων του εργοστασίου κατασκευής αυτών ή εξ υφισταμένων, δι’ εκάστην των περιπτώσεων εγκριτικών αποφάσεων ή εν ελλείψει τούτων εκ της υποβληθησομένης μελέτης, εις την αρμοδίαν Υπηρεσίαν Συγκοινωνιών της Χώρας. β.Οίκοθεν νοείται ότι τα ανώτατα όρια των επιτρεπομένων φορτίων των ρυμουλκουμένων ή ημιρυμουλκουμένων θα περιορίζωνται βάσει των διατάξεων του υπ’ αριθ. 126/73 Β.Δ/τος περί μεγίστων ορίων διαστάσεων και βαρών των οχημάτων. γ.Ειδικώτερον εκάστου ρυμουλκουμένου ή ημιρυμουλκουμένου οχήματος δέον όπως καθορισθούν κατά τα ανωτέρω: (1)Το μικτόν φορτίον (ΜΡ). (2)Το απόβαρον εκ ζυγίσεως (ΑΡ). (3)Το ωφέλιμον φορτίον (ΩΡ) όπερ ευρίσκεται εκ της σχέσεως ΩΡ = ΜΡ – ΑΡ. (4)Η ικανότης φορτίσεως του οπισθίου άξονος ή του συστήματος οπισθίων αξόνων εις περίπτωσιν ημιρυμουλκουμένου (ΟΑΡ). (5)Η φόρτισις εις την θέσιν του πείρου (εις περίπτωσιν ημιρυμουλκουμένου) ήτις επιπίπτει επί του ρυμουλκού (ΦΠΡ = ΜΡ = ΟΑΡ). 21.Ε.ξ.1 Ρυμουλκούμενα Οχήματα ΚΕΦΑΛΑΙΟΝ Β΄ Συγκρότησις συρμών 1.Υπολογισμός τεχνικών στοιχείων ήτοι μικτόν φορτίον, ωφέλιμον φορτίον κλπ. εις περιπτώσεις χορηγήσεως αδειών κυκλοφορίας συρμών (ρυμουλκών μετά ρυμουλκουμένων ή ημιρυμουλκουμένων) ως ενιαίων κυκλοφοριακών μονάδων. α)Βάσει των τεχνικών στοιχείων του εργοστασίου κατασκευής του ρυμουλκού και του ρυμουλκουμένου ή ημιρυμουλκουμένου ως ανωτέρω εξετέθη καθορίζονται τα MR, MP, AR, AΡ και το μικτόν φορτίον του συρμού, προκειμένου δε περί αρθρωτών οχημάτων και το ΟΑΡ. β)Το μικτόν φορτίον του συρμού, το καθοριζόμενον βάσει των τεχνικών προδιαγραφών των εργοστασίων κατασκευής ρυμουλκού και ρυμουλκουμένου ή ημιρυμουλκουμένου, δέον να είναι μικρότερον ή το πολύ ίσον με το τοιούτον το προκύπτον εκ της εφαρμογής των σχέσεων (1) (2) (3) και (4) του Κεφ. Α΄ της παρούσης. Εν εναντία περιπτώσει το μικτόν φορτίον περιορίζεται εις το ευρισκόμενον εκ της εφαρμογής των σχέσεων τούτων, λαμβανομένων υπ’ όψιν και των διατάξεων του υπ’ αριθ. 126/73 Β.Δ/τος. γ)Το ωφέλιμον φορτίον των συρμών των αποτελουμένων εκ ρυμουλκού μετά ημιρυμουλκουμένου θα καθορίζεται ως διαφορά του μικτού φορτίου αυτού και του εκ ζυγίσεως προκύπτοντος αποβάρου ήτο ΩS=MS-AS, τούτου ελεγχομένου εις ας περιπτώσεις απαιτείται (βυτιοφόρα κλπ.). Το ωφέλιμον φορτίον των συρμών των αποτελουμένων εκ φορτηγών ρυμουλκών μετά ρυμουλκουμένων θα υπολογίζεται επίσης η διαφορά του μικτού φορτίου ΜS και του αποβάρου AS=AR+AP ένθα το AR θα είναι το προκύπτον απόβαρον του ρυμουλκού βάσει των διατάξεων του Κεφ. Α της υπ’ αριθ. 138750/69 Καν. αποφάσεως και AP το εκ ζυγίσεως προκύπτον απόβαρον του ρυμουλκουμένου. δ)Επί της αδείας κυκλοφορίας του συρμού θα αναγράφωνται πλην των άλλων και τα κάτωθι στοιχεία: 1.Μικτόν φορτίον (MS) εις χιλιόγραμμα. 2.Απόβαρον (AS) εις χιλιόγραμμα. 3.Ωφέλιμον φορτίον (ΩS) εις χιλιόγραμμα. 4.Δια την περίπτωσιν ρυμουλκών μετά ρυμουλκουμένων αναγράφονται κεχωρισμένως επί της αδείας κυκλοφορίας και τα μικτά φορτία, απόβαρα και ωφέλιμα τοιαύτα των συγκροτούντων τον συρμόν οχημάτων. ζ)Ειδικώς δια τα ημιρυμουλκούμενα οχήματα δεν θα ελέγχεται η θέσις του πείρου ως προς τον οπίσθιον άξονα του ρυμουλκού. 2.Στοιχεία αναγραφόμενα επί της αδείας ρυμουλκών ως ανεξαρτήτων κυκλοφοριακών μονάδων, προοριζομένων δια την έλξιν ρυμουλκουμένων ή ημιρυμουλκουμένων. α)Περίπτωσις φορτηγών ρυμουλκών. Επί των αδειών κυκλοφορίας των φορτηγώνρυμουλκών άτινα προορίζονται δια την έλξιν ρυμουλκουμένων οχημάτων, πλην των λοιπών αναγραφομένων επί της αδείας κυκλοφορίας στοιχείων θα αναγράφεται και το μέγιστον μικτόν βάρος ΜΡ του ρυμουλκουμένου όπερ δύναται να έλκεται υπ’ αυτού ως τούτο καθορίζεται εν υποπαρ. δ περίπτ. (1) της παρ. 2 του Κεφ. Α΄, της παρούσης. Το στοιχείον τούτο θα καταχωρήται υπό την ένδειξιν «ικανότης έλξεως». β.Περίπτωσις ελκυστήρων δι’ οδούς. Επί των αδειών κυκλοφορίας της κατηγορίας ταύτης αναγράφονται, πλην των λοιπών στοιχείων και τα κάτωθι: (1)Μικτόν φορτίον (ΜR). (2)Απόβαρον (ΑR). (3)Το μέγιστον επιτρεπόμενον μικτόν βάρος ημιρυμουλκουμένου ΜΡ υπολογιζόμενον συμφώνως προς την υποπαρ. (δ) περίπτ. (2) της παρ. 2 του Κεφ. Α΄ της παρούσης. (4) Η μεγίστη επιτρεπομένη φόρτισις ΦΠR επί της πλακός επικαθήσεως του ρυμουλκού υπολογιζομένη εκ της σχέσεως ΦΠR=MR-AR. (5)Τα υπό στοιχ. (3) και (4) μεγέθη θα καταχωρούνται επί της αδείας δια των ενδείξεων: ικανότης έλξεως και φόρτισις πλακός αντιστοίχως 3.Στοιχεία αναγραφόμενα επί της αδείας ρυμουλκουμένων και ημιρυμουλκουμένων ως ανεξαρτήτων κυκλοφοριακών μονάδων. α.Ρυμουλκούμενα. Επί της αδείας κυκλοφορίας αναγράφονται, πλην των άλλων, και τα κάτωθι στοιχεία, υπολογιζόμενα συμφώνως προς τας διατάξεις της παρ. 3 του Κεφ. Α΄ της παρούσης. (1)Μικτόν φορτίον ΜΡ=…ΚG (2)Απόβαρον           ΑΡ=…ΚG (3)Ωφέλιμον φορτίον  ΩΡ=…ΚG β.Ημιρυμουλκούμενα. Επί της αδείας κυκλοφορίας αναγράφονται, πλην των άλλων και τα κάτωθι στοιχεία υπολογιζόμενα συμφώνως προς τας διατάξεις παρ. 3 του κεφαλ. Α της παρούσης. (1)Μικτόν βάρος  ΜΡ=…ΚG (2)Απόβαρον           ΑΡ=…ΚG (3)Ωφέλιμον φορτίον  ΩΡ=…ΚG (4)Φόρτισις πείρου επικαθήσεως ΦΠΡ=…ΚG. ΚΕΦΑΛΑΙΟΝ Γ΄ Προϋποθέσεις ζεύξεως ρυμουλκών μετά ρυμουλκουμένων ή ημιρυμουλκουμένων, εφωδιασμένων δι’ αδείας κυκλοφορίας ως ανεξαρτήτων κυκλοφοριακών μονάδων. 1.Ζεύξις ρυμουλκών φορτηγών μετά ρυμουλκουμένων. (Αντί για τη σελ. 264,503) Σελ. 264,503(α) Τεύχος 762-Σελ. 61 Ρυμουλκούμενα Οχήματα 21.Ε.ξ.1 Υπό φορτηγών-ρυμουλκών είναι τεχνικώς επιτρεπτή η έλξις μόνον ρυμουλκουμένων ων το μικτόν φορτίον είναι μικρότερον ή το πολύ ίσον προς το επί της αδείας κυκλοφορίας του έλκοντος αυτ/του αναγεγραμμένου μέγιστον επιτρεπόμενον μικτόν φορτίον ρυμουλκουμένου. 2.Ζεύξις ρυμουλκών (ελκυστήρων) μετά ημιρυμουλκουμένων. Υπό ελκυστήρων δι’ οδούς είναι τεχνικώς επιτρεπτή η έλξις μόνον ημιρυμουλκουμένων ων εμφόρτων το μικτόν φορτίον και η επιπίπτουσα φόρτισις εις την θέσιν του πείρου είναι μικροτέρα ή το πολύ ίση προς τα επί της αδείας κυκλοφορίας του έλκοντος αυτ/του αναγεγραμμένα αντίστοιχα στοιχεία. 3.Απαγορεύεται η ζεύξις. α.αφόρτων φορτηγών-ρυμουλκών μετά εμφόρτων ρυμουλκουμένων. β.ελκυστήρων δι’ οδούς μετά ρυμουλκουμένων. 4.Κατά την ζεύξιν ρυμουλκών μετά ρυμουλκουμένων ή ημιρυμουλκουμένων δέον αμφότερα τα ζευγνυόμενα οχήματα να είναι εφωδιασμένα δι’ αδειών κυκλοφορίας, δια δε τον συγκροτούμενον συρμόν να πληρούνται αι διατάξεις των άρθρ. 36 και 37 του Ν.Δ. 4233/62, περί Κώδικος οδικής κυκλοφορίας. Καταργείται η υπ’ αριθ. ΣΤ-110875/69 ημετέρα απόφασις.  Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως.